

Braila iela 2, Rīga, LV - 1024, tālr. 67520814, e-pasts: pasts@vsacriga.gov.lv, www.vsacriga.gov.lv

### Rīgā

IEKŠĒJIE NOTEIKUMI

23.08.2024. Nr.1-2/8-2024

**VALSTS SOCIĀLĀS APRŪPES CENTRA “RĪGA”**

**RISKU VADĪBAS POLITIKA**

*Izdoti saskaņā ar*

*Valsts pārvaldes iekārtas likuma*

*72. panta pirmās daļas 2. punktu*

1. **Vispārīgie jautājumi**
2. Valsts sociālās aprūpes centra “Rīga” (turpmāk – Centrs) risku vadības politika (turpmāk – Politika) nosaka Centrā īstenotās risku vadības mērķi, pamatprincipus, risku vadības procesu, risku klasifikāciju un risku vadībā iesaistīto struktūrvienību un darbinieku pienākumus un atbildību.
3. Politika tiek realizēta balstoties uz risku vadības labās prakses principiem un pieredzi, kā arī mūsdienu tendencēm ārstniecībā un aprūpē, pakalpojumu sniegšanas jomā, ekonomikā, politikā, medicīnas zinātnē un biznesa vidē.
4. Politika veicina efektīvu stratēģisko lēmumu pieņemšanu, kā arī nodrošina Centra darbībā iesaistīto darbinieku izpratni par būtiskākajiem ar mērķu īstenošanu saistītajiem riskiem un risku vadības procesiem.
5. Politika ir Centra iekšējās kontroles sistēmas sastāvdaļa, tā ir lēmumu pieņemšanas procesu neatņemama sastāvdaļa, sākot ar stratēģijas izstrādi līdz ikdienas operatīvajām darbībām.
6. Politikā noteiktie principi un prasības ir saistoši visiem Centra darbiniekiem. Centra direktora nozīmēts darbinieks – Risku vadītājs nodrošina darbinieku iepazīstināšanu ar politiku un darbinieku apmācību risku vadībā.
7. Politika ir pieejama Centra mājas lapā [www.vsacriga.gov.lv](http://www.vsacriga.gov.lv).
8. **Risku vadības mērķis un uzdevumi**
9. Risku vadības mērķis ir savlaicīgi identificēt un sekmīgi pārvaldīt būtiskākos Centra darbību ietekmējošos faktorus, novēršot vai pēc iespējas samazinot, potenciālos zaudējumus un/vai reputācijas kaitējumu, lai nodrošinātu Centra darbības likumību un nepārtrauktību, izvirzīto mērķu sasniegšanu, veiksmīgu attīstību, finansiālo efektivitāti un kvalitatīvu aprūpes pakalpojumu sniegšanu.
10. Risku vadības uzdevumi:
	1. regulāri identificēt, novērtēt un analizēt riskus, to iestāšanās varbūtību un iespējamās sekas;
	2. plānot, vadīt un īstenot risku mazināšanas, kontroles un monitoringa pasākumus.
11. **Risku vadības pamatprincipi**
12. Centrs, īstenojot Risku vadību, ievēro sekojošus pamatprincipus:
	1. **atbildība** – augsti standarti un atbildība visos, ar risku pārvaldību saistītos jautājumos;
	2. **uzraudzība** – nepārtraukta risku vadības pārraudzība;
	3. **kompetence** – katrs Centra darbinieks atbild par risku vadību savā jomā, ziņo tiešajam vadītājam par riskiem un incidentiem, uz kuriem nepieciešams reaģēt;
	4. **obligātums** – risku vadības prasības ir obligātas visām Centra struktūrvienībām un to darbiniekiem;
	5. **piesardzība** – Centrs ievēro piesardzību, uzņemas riskus tikai zināmās darbības jomās, nepieļauj pārmērīgu risku nevienā no tām, nosaka ierobežojumus vai atsakās no darbību veikšanas, ja konstatēts augstas vērtības risks;
	6. **nepārtrauktība** – risku vadība tiek īstenota kā ciklisks, nepārtraukts process.
13. **Risku vadības normatīvais ietvars**
14. Risku vadības īstenošanu Centrā nosaka šī politika un Centra direktora apstiprināta metodika.
15. Centra vadība risku vadības un lēmumu pieņemšanas procesos balstās uz risku novērtējumu (risku reģistru), Centra budžeta un ikdienas operatīvajiem pārskatiem.
16. Risku vadību Centrā nodrošina atbilstoši ārējiem normatīvajiem aktiem par iekšējās kontroles sistēmas pamatprasībām korupcijas un interešu konflikta riska novēršanai publiskas personas institūcijā ievērošanu.
17. **Risku vadības process**
18. Centrā, nodrošinot risku vadību, tiek izmantotas kvalitatīvas risku novērtēšanas metodes, izmantojot vēsturiskus datus, pazīmju analīzi, pieņēmumus un atbildīgo darbinieku novērtējumu un secinājumus.
19. Risku vadība Centrā notiek 3 līmeņos:
	1. **1. līmenis** – primārā risku vadība – pastāvīga risku pārvaldība Centrā operacionālās darbības līmenī un ikdienas lēmumu pieņemšanā. Risku vadītājs, struktūrvienību vadītāji un darbinieki veic risku identificēšanu, novērtēšanu, risku mazināšanas pasākumu izstrādi un īstenošanu;
	2. **2. līmenis** – risku vadības procesa uzraudzība un kontrole – ietver risku pārvaldības uzraudzību un darbības atbilstības uzraudzību. Centra direktors uzrauga risku vadības procesu darbību, t.sk., kontroles pasākumu izpildi Centrā;
	3. **3. līmenis** – neatkarīga un objektīva vērtējuma sniegšana – nodrošina iekšējā audita funkcija, kura atbild par risku pārvaldības sistēmas elementu un darbības kontroles auditu. Nepieciešamības gadījumā 3. līmeņa uzraudzību Centrā var nodrošināt ārējā pakalpojuma sniedzējs. Labklājības ministrijas Iekšējā audita departaments sniedz Centra direktoram informāciju par Politikas un risku vadības procesu efektivitāti, resursu lietderīgu izmantošanu, ievērošanu, izpildi, kļūdām vai neekonomiskām darbībām.
20. Risku vadības process ietver šādus elementus: risku identificēšanu, risku novērtēšanu, risku mazināšanas un kontroles pasākumu noteikšanu, risku ziņošanu, risku vadības procesa kontroli un uzraudzību (1. attēls).
21. **Risku identificēšana:**
	1. risku identificēšana ir process, kurā noskaidro, kāds risks vai drauds pastāv vai var iestāties nākotnē un ietekmēt Centra darbību;
	2. risku identificēšanu primāri veic Centra struktūrvienības (gan vadības, gan struktūrvienību līmenī) atbilstoši savai atbildības jomai;
	3. risku identificēšana ir nepārtraukts process, ko Centra struktūrvienības veic ikdienā;
22. **Risku novērtēšana:**
	1. risku novērtēšana ir process, kurā izvērtē riska ietekmi un riska iestāšanās varbūtību, tādējādi sniedzot informāciju par Centra būtiskākajiem riskiem;
	2. katram identificētajam riskam novērtē:
		1. sākotnējo risku – riska novērtējumu, apsverot hipotētisku situāciju Centrā, kad netiek veikti riska mazināšanas vai kontrole pasākumi;
		2. atlikušo risku – riska novērtējumu pēc risku mazināšanas un kontroles pasākumu ieviešanas;
	3. risku novērtēšanu primāri veic Centra struktūrvienības (gan vadības, gan struktūrvienību līmenī) atbilstoši savai atbildības jomai, nepieciešamības gadījumā piesaistot citas struktūrvienības papildu informācijas iegūšanai;
	4. risku ietekmes un risku varbūtības vērtēšanas skalas aprakstītas Centra iekšējā normatīvā dokumentā “Valsts sociālās aprūpes centra “Rīga” risku vadības metodika”.
23. **Risku mazināšanas un kontroles pasākumi:**
	1. risku mazināšanas un kontroles pasākumi ir aktivitāšu kopums, kas tiek īstenots, lai pārvaldītu identificētos riskus – samazinātu riska varbūtību, riska ietekmi, vai abus;
	2. risku mazināšanas un kontroles pasākumus plāno un ievieš atkarībā no risku novērtējuma rezultātiem:
		1. risku pieņemšana - risku pieņem bez papildu risku mazināšanas un kontroles pasākumu ieviešanas. Nepārtraukti uzrauga risku ietekmi un iestāšanās varbūtību;
		2. risku mazināšana - papildu risku mazināšanas un kontroles pasākumu ieviešana, lai primāri samazinātu riska iestāšanās varbūtību;
		3. risku pārnešana un/vai dalīšana – risku ietekmes nosacīta samazināšana, pārnesot un/vai pārdalot riska ietekmi trešajām pusēm;
		4. izvairīšanās no riska – neiesaistīšanās darbībās vai darbību, kas izraisa vai palielina riska apmēru, pārtraukšana;
	3. risku mazināšanas un kontroles pasākumus plāno un ievieš atbildīgās struktūrvienības un/vai darbinieki (risku īpašnieki).
24. **Risku ziņošana:**
	1. risku ziņošana ir process, kas nosaka komunikāciju par risku jautājumiem struktūrvienībās un ārpus tām;
	2. risku ziņošana notiek par sekojošiem jautājumiem:
		1. risku identificēšana un novērtēšana;
		2. risku mazināšanas un kontroles pasākumi un to efektivitāte;
		3. risku vadības procesa norise un rezultāti;
	3. risku ziņošanā ir iesaistīts katrs Centra darbinieks atbilstoši savai atbildības jomai;
	4. Risku vadītājs ne retāk kā divas reizes gadā ziņo Centra vadībai par risku vadības procesu un rezultātiem;
25. **Risku vadības procesa uzraudzība un kontrole:**
	1. Risku vadības procesa uzraudzība un kontrole ir aktivitāšu kopums ar mērķi koordinēt un pārraudzīt risku vadības procesu un tā ieviešanu Centrā;
	2. Risku vadības procesa uzraudzību un kontroli veic, lai iegūtu objektīvu informāciju, ka:
		1. Centra riski tiek regulāri identificēti, pārskatīti un apkopoti Risku reģistrā;
		2. identificētie riski tiek atbilstoši novērtēti pēc vienotas risku novērtēšanas metodikas;
		3. identificētajiem riskiem tiek noteikti risku mazināšanas un kontroles pasākumi;
		4. risku ziņošana struktūrvienībās par risku vadības jautājumiem ir efektīva.

1.attēls

Risku identificēšana

Risku izvērtēšana, t.sk. risku atkārtota izvērtēšana

Risku uzraudzība un kontrole

Risku reģistrēšana

Risku mazināšanas pasākumu noteikšana

Risku mazināšanas pasākumu ieviešana

1. **Risku klasifikācija**
2. Lai nodrošinātu efektīvu risku vadību, Centrs riskus iedala četrās risku grupās:
	1. **stratēģiskie riski** – riski, kas saistīti ar Centra stratēģijā noteikto mērķu sasniegšanu, tajā skaitā lēmumu pieņemšanu par Centra attīstību, inovāciju ieviešanu, investīciju projektu īstenošanu, kā arī reputācijas riski;
	2. **operacionālie (darbības) riski** – riski, kas saistīti ar Centra darbības un pakalpojumu nodrošināšanu – Centra darbinieku ikdienas darbību kļūdām, procedūru neatbilstību vai nepilnīgu iekšējo procesu, tehnisko resursu norisi, noteikumu, iekšējo politiku un standartu neievērošanu, kā arī ārējo apstākļu ietekmi uz pakalpojuma nodrošināšanu;
	3. **finanšu riski** – riski, kas ietekmē Centra finansiālo stāvokli - saistīti ar Centra finanšu resursu plānošanu, pārvaldīšanu un/vai to nepietiekamību Centra ikdienas vai attīstības nodrošināšanai, tai skaitā plānoto izmaksu atšķirībām no reālajām izmaksām;
	4. **atbilstības riski** – riski, kas saistīti ar Centra darbības atbilstību normatīvajiem aktiem un standartiem.
3. Centra Risku reģistrs ir sagatavots, balstoties uz šo risku grupu iedalījumu.
4. **Atbildība un pienākumi**
5. **Centra direktors**:
	1. apstiprina Centra Politiku un iekšējos normatīvos dokumentus, kas regulē Centra risku vadību;
	2. uzrauga risku vadības funkcijas darbību un efektivitāti, atbilstību iestādes mērķiem;
	3. nodrošina risku vadībai nepieciešamo resursu (finanšu, personāla, tehnoloģijas) piešķiršanu;
	4. iepazīstas ar risku vadības rezultātiem, stratēģiskajiem un būtiskajiem riskiem; uzrauga galveno/būtiskāko un jaunu risku vadību, izskatot regulārus (reizi pusgadā) ziņojumus, sniedz norādījumus risku vadības pasākumu plāna kārtējam gadam pilnveidei.
6. **Risku vadītājs:**
	1. izveido risku vadības sistēmu, koordinē tās pilnveidošanu, attīstību, izpildi un uzturēšanu;
	2. veic konsekventu un precīzu risku vadības praksi, īstenojot efektīvu risku vadības plānošanu un attīstību;
	3. nodrošina risku vadības procesa nepārtrauktību un norisi, atbilstoši iekšējos normatīvajos aktos iekļautajām prasībām un risku vadības politikā un metodikā noteiktajiem mērķiem;
	4. veic risku vērtēšanu sadarbībā ar risku īpašnieku (struktūrvienību vadītāji/darbinieki), apkopo informāciju par riskiem, to ikgadējām aktualitātēm, izvērtē Risku vadību, sniedz priekšlikumus par risku mazināšanu;
	5. uztur un aktualizē Centra vienoto risku reģistru;
	6. uzrauga risku vadības pasākumu īstenošanu;
	7. organizē apmācības risku vadības jomā un veicina vienotas izpratnes rašanos par iestādes risku vadību;
	8. sagatavo un iesniedz Centra direktoram apstiprināšanai risku vadības pasākumu plāna kārtējam gadam projektu;
	9. sagatavo un iesniedz Centra direktoram ziņojumu un priekšlikumus (reizi pusgadā) par risku vadības sistēmas darbības efektivitāti.
7. **Struktūrvienību vadītāji**:
	1. uzrauga un nodrošina risku vadības aktivitātes savā struktūrvienībā;
	2. sadarbībā ar Risku vadītāju (speciālistu) veic risku identificēšanu, analīzi un vērtēšanu,
	3. piedalās lēmumu pieņemšanā par risku mazināšanas pasākumiem, risku reģistru pārskatīšanā un apstiprināšanā;
	4. savlaicīgi ziņo Risku vadītājam aktuālo informāciju par jaunu risku identificēšanu, notikušajiem incidentiem un jau identificēto risku mazināšanas un kontroles pasākumu ieviešanu;
	5. piedalās komunikācijā par būtiskajiem riskiem, tostarp stratēģiskajiem riskiem.
8. **Darbinieki**:
	1. savas kompetences ietvaros piedalās risku identificēšanā un izvērtēšanā;
	2. īsteno risku mazināšanas un kontroles pasākumus;
	3. nekavējoties informē tiešo vadītāju par risku notikumiem un incidentiem.
9. **Risku vadības dokumenti**
10. Risku vadības procesa reglamentēšanai Centrā tiek izstrādāti sekojoši dokumenti:
	1. Risku vadības politika;
	2. Risku vadības metodika;
	3. Risku reģistrs.
11. **Noslēguma jautājumi**
12. Centra Politiku pārskata un aktualizē pēc nepieciešamības, bet ne retāk kā reizi trīs gados, lai nodrošinātu atbilstību Centra vidēja termiņa darbības stratēģijai, ārējiem un iekšējiem normatīvajiem aktiem un starptautiski atzītiem standartiem, kā arī atbilstību Centra risku videi un risku kultūrai.
13. Politikas dokuments stājas spēkā pēc tā parakstīšanas.

Direktors J. Saratovs